pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-GSB E-CUP : วินนิ่ง สนามแรกในเอเชีย ชิงเงินรางวัลสูงสุดลำดับ 6 ของโลก รวมกว่า 3 ล้านบาท
วันพฤหัสบดีที่ 29 สิงหาคม 2562
GSB E-CUP : วินนิ่ง สนามแรกในเอเชีย ชิงเงินรางวัลสูงสุดลําดับ 6 ของโลก รวมกว่า 3 ล้านบาท
ผู้อํานวยการธนาคารออมสิน เป็นประธานแถลงข่าวกิจกรรมการแข่งขัน GSB E-CUP 2019 THAILAND OPEN TOURNAMENT การแข่งขันเกม PES2020 ที่มีเงินรางวัลรวมสูงถึง 3 ล้านบาท สูงที่สุดลําดับที่ 6 ของโลก
วันนี้ (29 สิงหาคม 2562) ณ สนามแข่งขัน PRINCESS BEJARATANA ARENA ESPORTS @ธนาคารออมสิน ได้มีงานแถลงข่าวกิจกรรมการแข่งขัน GSB E-CUP 2019 THAILAND OPEN TOURNAMENT การแข่งขันเกม PES2020 ที่มีเงินรางวัลรวมสูงถึง 3 ล้านบาท สูงที่สุดลําดับที่ 6 ของโลก และเป็นครั้งแรกที่มีการเปิดรับสมัครนักกีฬาอีสปอร์ตและผู้คนที่สนใจจากทั่วเอเชีย โดยมี ดร.ชาติชาย พยุหนาวีชัย ผู้อํานวยการธนาคารออมสิน เป็นประธานแถลงข่าว
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ในปีนี้ธนาคารออมสิน ได้ให้การสนับสนุนจัดการแข่งขันกีฬาอีสปอร์ตอย่างเต็มรูปแบบ ล่าสุดนี้ได้จัดการแข่งขันเกมอีสปอร์ตในระดับเอเชีย รายการ GSB E-CUP 2019 THAILAND OPEN TOURNAMENT การแข่งขันเกม PES2020 ที่มีเงินรางวัลรวมสูงถึง 3 ล้านบาท และเป็นครั้งแรกที่มีการเปิดรับสมัครนักกีฬาอีสปอร์ตและผู้คนที่สนใจจากทั่วเอเชีย ไม่จํากัด เพศ และอายุ โดยสมัครลงทะเบียนแข่งขันได้ทาง WWW.GSBGEN.COM ได้แล้วตั้งแต่บัดนี้เป็นต้นไปจนถึงวันที่ 8 กันยายน 2562
ทั้งนี้ นอกจากการแข่งขันที่น่าสนใจเป็นอย่างยิ่งจากการเปิดรับสมัครทั่วเอเชียแล้ว รายการนี้ยังการันตีผู้เข้าแข่งขันที่สามารถทะลุเข้าสู่รอบลึกๆ ด้วยเงินรางวัลสะสมที่มอบให้ในแต่ละรอบการแข่งอีกด้วย ซึ่งการแข่งขันจะเริ่มในช่วงวันที่ 14 กันยายน 2562 ถึง 6 ตุลาคม 2562 แบ่งการแข่งขันออกเป็น การแข่งขันประเภทเดี่ยว 1 VS 1 สัปดาห์ละไม่เกิน 256 คน ยกเว้นสัปดาห์สุดท้ายรับสมัครไม่เกิน 512 คน การแข่งขันประเภททีม 2 VS 2 สัปดาห์ละไม่เกิน 128 ทีม ยกเว้นสัปดาห์สุดท้ายรับสมัครไม่เกิน 256 ทีม โดยผู้เข้าแข่งขันที่สมัครเข้าแข่งขันสัปดาห์ที่ 1 จะไม่มีสิทธิลงสมัครแข่งขันในสัปดาห์ที่ 2 ได้ ผู้เข้าแข่งที่ไม่เข้ารอบในสัปดาห์ที่ 1 และสัปดาห์ที่ 2 สามารถสมัครเข้าแข่งขันในสัปดาห์ที่ 3 อีกครั้งได้ และมีค่าสมัครเข้าแข่งขัน 100 บาท ต่อ สัปดาห์การแข่งขัน
ตารางการแข่งขัน
รอบแข่งขัน  1 VS 1  2 VS 2
รอบคัดเลือก (สัปดาห์ที่ 1) 14 กันยายน 2562 15 กันยายน 2562
รอบคัดเลือก (สัปดาห์ที่ 2) 21 กันยายน 2562 22 กันยายน 2562
รอบคัดเลือก (สัปดาห์ที่ 3) 28 กันยายน 2562 29 กันยายน 2562
รอบชิงชนะเลิศ  5 ตุลาคม 2562  6 ตุลาคม 2562
• รอบคัดเลือกสัปดาห์ที่ 1- 3 จัดการแข่งขัน ณ PRINCESS BEJARATANA ARENA ESPORTS @ธนาคารออมสิน สํานักงานใหญ่
• รอบชิงชนะเลิศ จัดการแข่งขัน ณ ห้างสรรพสินค้า เดอะมอลล์ บางกะปิ (The Mall Bangkapi)
รัฐบาลไทย-ข่าวทำเนียบรัฐบาล-ยกเว้น VAT นำเข้า ยา เวชภัณฑ์ เครื่องมือแพทย์ ต้าน COVID-19 เพื่อบริจาค [กระทรวงการคลัง]
วันพุธที่ 1 เมษายน 2563
ยกเว้น VAT นําเข้า ยา เวชภัณฑ์ เครื่องมือแพทย์ ต้าน COVID-19 เพื่อบริจาค [กระทรวงการคลัง]
ครม.เห็นชอบหลักการมาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้าน COVID-19 สําหรับบริจาคเป็นสาธารณกุศล โดยการยกเว้นภาษีมูลค่าเพิ่ม (VAT) สําหรับการนําเข้าสินค้าที่ใช้รักษา วินิจฉัย หรือป้องกันโรค COVID-19
คณะรัฐมนตรี (ครม.) เห็นชอบหลักการมาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้าน COVID-19 สําหรับบริจาคเป็นสาธารณกุศล โดยการยกเว้นภาษีมูลค่าเพิ่ม (VAT) สําหรับการนําเข้าสินค้าที่ใช้รักษา วินิจฉัย หรือป้องกันโรค COVID-19 ได้แก่ ยา เวชภัณฑ์ และเครื่องมือแพทย์ ต้าน COVID-19 เพื่อการบริจาคให้แก่สถานพยาบาลของทางราชการ หน่วยงานของรัฐ และองค์การหรือสถานสาธารณกุศล เพื่อดูแลรักษาวินิจฉัยหรือป้องกันบุคลากรทางการแพทย์และผู้ที่เกี่ยวข้องในการต่อสู้กับ COVID-19
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า กระทรวงการคลังโดยกรมสรรพากรเข้าใจและตระหนักถึงความสําคัญของสถานการณ์ของโรค COVID-19 ที่เกิดขึ้นในปัจจุบันว่าอุปกรณ์ทางการแพทย์มีความสําคัญต่อการรักษาและป้องกันโรค COVID-19 จึงได้นําเสนอคณะรัฐมนตรีเห็นชอบหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้าน COVID-19 สําหรับบริจาคเป็นสาธารณกุศล) เพื่อจูงใจให้ภาคเอกชนมีส่วนร่วมกับภาครัฐในการแก้ไขสถานการณ์การแพร่ระบาดของโรค COVID-19 โดยยกเว้นภาษีมูลค่าเพิ่มในการนําเข้าสินค้าที่ใช้รักษา วินิจฉัย หรือป้องกันโรค COVID-19 เช่น ยา เวชภัณฑ์ และเครื่องมือแพทย์ จากต่างประเทศและบริจาคให้แก่สถานพยาบาลของทางราชการ หน่วยงานของรัฐ หรือองค์การหรือสถานสาธารณกุศล ตั้งแต่วันที่ 1 มีนาคม 2563 – 28 กุมภาพันธ์ 2564
ดร.เอกนิติ นิติทัณฑ์ประภาศ อธิบดีกรมสรรพากร กล่าวสรุปว่า กรมสรรพากรหวังเป็นอย่างยิ่งว่ามาตรการภาษีข้างต้นจะจูงใจให้ภาคเอกชนมีส่วนร่วมกับภาครัฐในการแก้ไขสถานการณ์การแพร่ระบาดของ โรค COVID-19 ได้อย่างมีประสิทธิภาพและทันท่วงที ช่วยสนับสนุนการรักษา การวินิจฉัย และการป้องกันโรค COVID-19 เป็นผลดีแก่สุขภาพของประชาชน ซึ่งจะมีส่วนสําคัญในการขับเคลื่อนเศรษฐกิจและสังคมให้ยั่งยืนต่อไป
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ก.อุตฯ หารือร่วมคณะกรรมาธิการการบริหารราชการแผ่นดิน วุฒิสภา
วันพฤหัสบดีที่ 13 กุมภาพันธ์ 2563
ก.อุตฯ หารือร่วมคณะกรรมาธิการการบริหารราชการแผ่นดิน วุฒิสภา
นายณัฐพล  ณัฏฐสมบูรณ์  หัวหน้าผู้ตรวจราชการกระทรวงอุตสาหกรรม  หารือร่วมคณะกรรมาธิการการบริหารราชการแผ่นดิน วุฒิสภา ณ ห้องประชุมชั้น 2 อาคารสํานักงานปลัดกระทรวงอุตสาหกรรม
วันนี้ (13 ก.พ. 63) นายณัฐพล ณัฏฐสมบูรณ์ หัวหน้าผู้ตรวจราชการกระทรวงอุตสาหกรรม หารือร่วม คณะกรรมาธิการการบริหารราชการแผ่นดิน วุฒิสภา นําโดยนายศรีศักดิ์ วัฒนพรมงคล รองประธานคณะกรรมาธิการฯ และคณะ ในโอกาสติดตามความคืบหน้าการดําเนินการตามแผนปฏิบัติราชการ ระดับกระทรวงที่มีความสอดคล้องกับแผนปฏิรูปประเทศ และยุทธศาสตร์ชาติที่เกี่ยวข้องกับกระทรวงอุตสาหกรรม
โดยมี นายศุภกิจ บุญศิริ รองอธิบดีกรมโรงงานอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม นายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ นายวิฤทธิ์ วิเศษสินธุ์ รองเลขาธิการสํานักงานคณะกรรมการอ้อยและน้ําตาลทราย และนายวีระกิตติ์ รันทกิจธนวัชร์ รองเลขาธิการสํานักงานมาตรฐานผลิตภัณฑ์อุตสาหกรรม และคณะร่วมด้วย ณ ห้องประชุมชั้น 2 อาคารสํานักงานปลัดกระทรวงอุตสาหกรรม #กระทรวงอุตสาหกรรม #แผนปฏิรูปประเทศ #Prmoi
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2562 ครั้งที่ 1 (เพิ่มเติม)
วันพฤหัสบดีที่ 1 พฤศจิกายน 2561
การจําหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2562 ครั้งที่ 1 (เพิ่มเติม)
การจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2562 ครั้งที่ 1 (เพิ่มเติม) เพื่อรองรับความต้องการซื้อพันธบัตรออมทรัพย์ของประชาชนที่มีอย่างต่อเนื่อง กระทรวงการคลังจึงจะเปิดจําหน่ายพันธบัตรออมทรัพย์เพิ่มในวงเงิน 15,000 ล้านบาท
นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะ แถลงข่าวการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2562 ครั้งที่ 1 (เพิ่มเติม) เพื่อรองรับความต้องการซื้อพันธบัตรออมทรัพย์ของประชาชนที่มีอย่างต่อเนื่อง กระทรวงการคลังจึงจะเปิดจําหน่ายพันธบัตรออมทรัพย์เพิ่มในวงเงิน 15,000 ล้านบาท ตามรุ่นอายุและอัตราดอกเบี้ยเดิมคือเป็นพันธบัตรแบบไร้ใบตราสาร(Scripless) รุ่นอายุ 3 ปี 1 เดือน อัตราดอกเบี้ยคงที่ร้อยละ 2.46 ต่อปีและรุ่นอายุ 7 ปี 1 เดือน อัตราดอกเบี้ยคงที่ร้อยละ 3.00 ต่อปี โดยเริ่มจําหน่ายตั้งแต่วันที่ 16 พฤศจิกายน 2561 จนถึงวันที่ 29 มีนาคม 2562
กระทรวงการคลังหวังเป็นอย่างยิ่งว่าจะได้รับการสนับสนุนที่ดีจากประชาชนเช่นเดิม โดยผู้ที่มีความประสงค์จะลงทุนในพันธบัตรออมทรัพย์สามารถสอบถามและซื้อพันธบัตรออมทรัพย์ได้หลากหลายช่องทาง ทั้งเคาน์เตอร์ธนาคารตัวแทนจําหน่ายทุกสาขา เครื่องถอนเงินอัตโนมัติ (ATM) ระบบ Internet Banking และ Mobile Application ของตัวแทนจําหน่ายทั้ง 4 แห่ง ประกอบด้วย ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) ธนาคารกสิกรไทย จํากัด (มหาชน) ธนาคารไทยพาณิชย์ จํากัด (มหาชน)
จึงขอประกาศให้ทราบโดยทั่วกัน
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 022717999ต่อ 5809/ 0 2265 8050 ต่อ 5308
รัฐบาลไทย-ข่าวทำเนียบรัฐบาล-รพ.ยะรัง พัฒนาระบบติดตามผู้เข้ารับการรักษาสารเสพติด ขาดนัด
วันอังคารที่ 16 ตุลาคม 2561
รพ.ยะรัง พัฒนาระบบติดตามผู้เข้ารับการรักษาสารเสพติด ขาดนัด
โรงพยาบาลยะรัง พัฒนาระบบติดตามผู้รับการรักษาสารเสพติดในคลินิกฟ้าใส เพื่อบําบัดรักษาต่อเนื่อง โดยครอบครัวและเครือข่ายในชุมชนมีส่วนร่วมกระตุ้นเตือน ไม่กลับไปเสพซ้ํา
โรงพยาบาลยะรัง พัฒนาระบบติดตามผู้รับการรักษาสารเสพติดในคลินิกฟ้าใส เพื่อบําบัดรักษาต่อเนื่อง โดยครอบครัวและเครือข่ายในชุมชนมีส่วนร่วมกระตุ้นเตือน ไม่กลับไปเสพซ้ํา
แพทย์หญิงนินี สุไลมาน ผู้อํานวยการโรงพยาบาลยะรัง จังหวัดปัตตานี ให้สัมภาษณ์ว่า การดําเนินงานด้านยาเสพติดของโรงพยาบาลยะรังที่ผ่านมา พบว่า ผู้รับบริการเข้าบําบัดรักษาฟื้นฟูสมรรถภาพ ผู้เสพ/ผู้ติดยาเสพติดในคลินิกฟ้าใส ร้อยละ 37.25 ไม่มาตามนัด ขาดการบําบัดรักษาอย่างต่อเนื่องทําให้ผู้เสพและคนในครอบครัวเริ่มท้อแท้ และผู้เสพมีโอกาสที่จะกลับไปเสพยาซ้ําอีก ฝ่ายที่เกี่ยวข้องได้ทําการวิจัยถึงสาเหตุของการขาดนัด
ผลการศึกษาวิจัยของ นางสาวอัสมาอ์ นิสะนิ ตําแหน่ง พยาบาลวิชาชีพชํานาญการ ปฏิบัติงานด้านยาเสพติดในคลินิกฟ้าใส ได้ทบทวนการดําเนินงานด้านยาเสพติดที่ผ่านมา ถึงสาเหตุที่ทําให้ผู้เข้ารับการบําบัดขาดนัด และเข้ารับการรักษาไม่ต่อเนื่อง จึงได้ปรับกระบวนการติดตามเชิงรุก เพื่อให้ผู้เสพมาตามนัด มีการพัฒนาระบบติดตาม โดยผู้รับบริการมีการลงทะเบียน รับสมุดนัดประจําตัว ให้ครอบครัวเข้ามามีส่วนร่วมในการรับฟังข้อมูล เตรียมความพร้อมตามกระบวนการหลักของการรักษา ความรู้เกี่ยวกับวิธีการบําบัดรักษา และวิธีการป้องกันการเสพซ้ํา ช่วยเสริมสร้างแรงจูงใจกระตุ้นเตือนให้มารับบริการตามนัด กรณีที่ผู้รับบริการขาดนัดไป 2 สัปดาห์ จะใช้ระบบการเตือนนัด โดยโทรประสานผู้รับบริการหรือคนในครอบครัว หากติดต่อไม่ได้ ก็จะโทรประสานเครือข่ายในพื้นที่ เช่น รพ.สต. อสม. เจ้าหน้าที่ ศป.ปส.อ.ยะรัง ชมรมประชาชนป้องกันและแก้ไขปัญหา ยาเสพติดในชุมชน ให้ช่วยติดตามผู้รับบริการเข้ารับการบําบัด
ผลการดําเนินการ ตั้งแต่ปี พ.ศ. 2558-ถึงปัจจุบัน มีผู้เข้ารับบริการสะสมจํานวน 111 ราย ขาดนัด 21 ราย ในจํานวนนี้สามารถติดตามและเข้ารับการบําบัดได้ 19 ราย และติดตามไม่ได้ 2 ราย จึงได้มีการพัฒนาปรับปรุงระบบอย่างต่อเนื่อง ทําให้ในปี 2561 มีผู้เข้ารับบริการ 25 ราย ขาดนัด 6 ราย สามารถติดตามและเข้ารับการบําบัด ได้ 100 % หลังผ่านการบําบัดแล้วจะมีการติดตามดูแลต่อเนื่อง เพื่อให้ผู้ผ่านการบําบัดสามารถใช้ชีวิตอยู่ในสังคมได้ตามปกติ ไม่กลับไปใช้ยาเสพติดอีก โดยพบการกลับไปเสพซ้ําเพียง 2 ราย เนื่องจากกลับไปอยู่ในสิ่งแวดล้อมเดิม
******************************* 15 ตุลาคม 2561
นางสาวอัสมาอ์ นิสะนิ ตําแหน่ง พยาบาลวิชาชีพชํานาญการโรงพยาบาลยะรัง จังหวัดปัตตานี
รัฐบาลไทย-ข่าวทำเนียบรัฐบาล-รมว.ทส. นำทัพ  ชวนผู้เที่ยวงาน กาชาด’62 พกถุงผ้าให้เคยชิน รับดีเดย์ 1 มกรา ปีหน้า
วันศุกร์ที่ 22 พฤศจิกายน 2562
รมว.ทส. นําทัพ  ชวนผู้เที่ยวงาน กาชาด’62 พกถุงผ้าให้เคยชิน รับดีเดย์ 1 มกรา ปีหน้า
รมว.ทส. นําทัพ  ชวนผู้เที่ยวงาน กาชาด’62 พกถุงผ้าให้เคยชิน รับดีเดย์ 1 มกรา ปีหน้า
รมว.ทส. นําทัพ ชวนผู้เที่ยวงาน กาชาด’62 พกถุงผ้าให้เคยชิน รับดีเดย์ 1 มกรา ปีหน้า
วันนี้ (22 พ.ย. 62) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารของกระทรวงฯ นําทีมเดินรณรงค์ "ทําความดีด้วยหัวใจ ลดรับ ลดให้ ลดใช้ถุงพลาสติก...Everyday Say No to Plastic Bags" เชิญชวนผู้เที่ยวงานกาชาด พกถุงผ้าให้เป็นนิสัย พร้อมทั้งเยี่ยมชมและให้กําลังใจเจ้าหน้าที่ในสังกัดกระทรวงฯ ในการออกร้านกาชาด ประจําปี 2562 ซึ่งในปีนี้ สภากาชาดไทยจัดขึ้น ภายใต้แนวคิด “เย็นศิระเพราะ พระบริบาล เกิดสายธารการให้ที่งดงาม”
โดยกระทรวงทรัพยากรธรรมชาติและสิ่งแวดล้อม ได้ร่วมออกร้านกาชาด ภายใต้แนวคิด“ทรัพยากรธรรมชาติทางทะเลไทย รู้ใช้อย่างยั่งยืน” รายได้โดยเสด็จพระราชกุศล ระหว่างวันที่ 15 - 24 พฤศจิกายน 2562 ตั้งแต่เวลา 10.30 - 22.00 น. ณ โซนหน่วยงานราชการ ใกล้ประตู 1 สวนลุมพินี(ทางเส้นถนนวิทยุ)
นอกจากนี้ กระทรวงทรัพยากรธรรมชาติและสิ่งแวดล้อม ยังได้ร่วมกับ
อาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.) กรุงเทพมหานคร
กรมส่งเสริมการปกครองท้องถิ่น และผู้เกี่ยวข้องทุกท่าน สับเปลี่ยนหมุนเวียนกันทําหน้าที่จิตอาสาจัดการขยะ ให้ความรู้
ในการคัดแยกขยะกับผู้มาร่วมงาน เชิญชวนทิ้งขยะให้ลงถัง ถูกที่ ถูกทาง สร้างจิตสํานึก จัดการขยะตั้งแต่ต้นทาง
ด้วยแนวคิด “สนามหลวงโมเดล” มุ่งสู่การเป็น Green Fair ต้นแบบการกุศลสีเขียว ซึ่ง 8 วัน ของการจัดงานที่ผ่านมา มีผู้เข้าร่วมเป็นจิตอาสาแล้วทั้งสิ้น 948 คน
รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่่า ตั้งแต่วันที่ 1 ม.ค. 2563 เป็นต้นไป ห้างสรรพสินค้า ซูเปอร์มาร์เก็ต และร้านสะดวกซื้อ 50 แห่ง ทั่วประเทศ จะงดให้ถุงพลาสติกหูหิ้ว (ความหนาน้อยกว่า 36 ไมครอน) หรือถุงก๊อบแก๊บให้กับผู้บริโภคโดยในตอนนี้ เหลือเวลาประมาณ 40 วัน จะถึงวันดีเดย์ 1 ม.ค.2563 ซึ่งคณะรัฐมนตรีได้มีมติเห็นชอบในกลไกการขับเคลื่อนฯ เมื่อวันที่ 12 พ.ย.ที่ผ่านมา และได้เตรียมยกร่างพระราชบัญญัติการจัดการขยะพลาสติก โดยมีเป้าหมายให้ถุงพลาสติกหูหิ้วหมดจากท้องตลาด ในวันที่ 1 ม.ค. 2564 จึงจําเป็นต้องเร่งสร้างความรู้ความเข้าใจกับประชาชน ซึ่งต้องขอความร่วมมือจากสื่อมวลชนและทุกภาคส่วนช่วยกันเผยแพร่ประชาสัมพันธ์เพื่อเตรียมความพร้อมให้กับพี่น้องประชาชนต่อไปด้วย ทั้งนี้ ล่าสุด จากการรณรงค์ฯ ที่ผ่านมา นับตั้งแต่ 21 ก.ค. 2561 - 31 ต.ค. 2562 สามารถลดถุงพลาสติกหูหิ้วได้
จํานวน 2,797 ล้านใบ จากตลาดสด 1,107 ล้านใบ และห้างสรรพสินค้า 1,690 ล้านใบ
รัฐบาลไทย-ข่าวทำเนียบรัฐบาล-ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน ประมาณการการขยายตัวทางเศรษฐกิจไทย (GDP) ปี 2561 ขยายตัวดีขึ้นอยู่ที่ร้อยละ 4.2
วันจันทร์ที่ 23 เมษายน 2561
ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน ประมาณการการขยายตัวทางเศรษฐกิจไทย (GDP) ปี 2561 ขยายตัวดีขึ้นอยู่ที่ร้อยละ 4.2
ศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสิน คาดว่าเศรษฐกิจไทยในไตรมาสที่ 1 ของปี 2561 จะขยายตัวร้อยละ 4.0 เท่ากับไตรมาสก่อน และตลอดทั้งปี 2561 มีแนวโน้มขยายตัวดีขึ้นอยู่ร้อยละ 4.2 เมื่อเทียบกับปีที่ผ่านมาที่อยู่ร้อยละ 3.9
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสิน คาดว่าเศรษฐกิจไทยในไตรมาสที่ 1 ของปี 2561 จะขยายตัวร้อยละ 4.0 เท่ากับไตรมาสก่อน และตลอดทั้งปี 2561 มีแนวโน้มขยายตัวดีขึ้นอยู่ร้อยละ 4.2 เมื่อเทียบกับปีที่ผ่านมาที่อยู่ร้อยละ 3.9 จากภาคการส่งออกและการท่องเที่ยวที่ยังคงขยายตัวได้ดีต่อเนื่อง ประกอบกับการเร่งใช้จ่ายของภาครัฐทั้งการลงทุนและเม็ดเงินกระตุ้นเศรษฐกิจในระดับฐานราก จะเป็นตัวเร่งให้การบริโภคภาคเอกชนมีการขยายตัวมากยิ่งขึ้น โดยมีปัจจัยสนับสนุนจาก (1) การขยายตัวของเศรษฐกิจโลกรวมถึงประเทศคู่ค้ามีความแข็งแกร่งมากขึ้น ทําให้ภาคการส่งออกและการท่องเที่ยวของไทยขยายตัวต่อเนื่องจากปีที่ผ่านมา ส่งผลดีต่อสาขาการผลิตที่เกี่ยวเนื่อง (2) การใช้จ่ายของภาครัฐบาลมีปัจจัยสนับสนุนจากงบประมาณรายจ่ายเพิ่มเติม (งบกลางปี) เพื่อกระตุ้นเศรษฐกิจวงเงิน 1.5 แสนล้านบาท ตามโครงการ “ไทยนิยม ยั่งยืน” ซึ่งจะส่งผลดีต่อการบริโภคของภาคครัวเรือน (3) การลงทุนภาครัฐปีนี้คาดว่าจะกลับมาขยายตัวสูงขึ้นหลังจากหดตัวในปีที่ผ่านมาจากปัญหาการเบิกจ่ายงบประมาณล่าช้าหลังจาก พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560 ประกาศใช้ (4) การบริโภคภาคเอกชนขยายตัวอย่างค่อยเป็นค่อยไป อย่างไรก็ตามการขยายตัวยังคงเปราะบางในกลุ่มผู้มีรายได้น้อยที่อยู่ในภาคเกษตร (5) การดําเนินนโยบายทางการเงินแบบผ่อนคลายของธปท. มีส่วนช่วยสนับสนุนการขยายตัวทางเศรษฐกิจและเอื้อให้อัตราเงินเฟ้อทั่วไปกลับเข้าสู่กรอบเป้าหมาย
สําหรับปัจจัยเสี่ยงต่อเศรษฐกิจไทยในปี 2561 ได้แก่ (1) ความชัดเจนของการเลือกตั้งมีความสําคัญต่อการตัดสินใจลงทุนของภาคเอกชน (2) หนี้อุปโภคบริโภคและธุรกิจ SMEs มีแนวโน้มทรงตัวอยู่ในระดับสูง ส่งผลต่อกําลังซื้อและทําให้ธนาคารเข้มงวดในการปล่อยสินเชื่อมากขึ้น (3) การดําเนินนโยบายปกป้องทางการค้าของสหรัฐ อาจส่งผลกระทบให้การค้าโลกชะลอตัวได้ (4) ทิศทางการดําเนินนโยบายทางการเงินของประเทศเศรษฐกิจหลัก มีแนวโน้มตึงตัวมากยิ่งขึ้น (5) ปัญหาทางด้านภูมิรัฐศาสตร์ในหลายๆส่วนของโลก ที่ยังคงปรากฏอยู่และอาจก่อตัวพัฒนาเป็นปัญหาที่ใหญ่ขึ้น
ด้านเสถียรภาพทางเศรษฐกิจอยู่ในเกณฑ์ดี จากดุลบัญชีเดินสะพัดเกินดุลที่อยู่ในระดับสูง ซึ่งเป็นผลจากการเกินดุลการค้าและบริการที่ขยายตัวได้ดีต่อเนื่อง รวมถึงการดําเนินนโยบายแบบผ่อนคลายเอื้อต่อการขยายตัวทางเศรษฐกิจ อัตราเงินเฟ้อทั่วไปมีทิศทางปรับตัวสูงขึ้นอย่างค่อยเป็นค่อยไป แต่มีแนวโน้มเพิ่มขึ้นช้ากว่าที่คาดการณ์ไว้เนื่องจากราคาอาหารสดที่ลดลงมากกว่าคาด อย่างไรก็ตามอัตราดอกเบี้ยที่ต่ําเป็นระยะเวลานานอาจทําให้เกิดพฤติกรรมแสวงหาผลตอบแทนที่สูงขึ้น (search for yield) เนื่องจากผู้ลงทุนประเมินความเสี่ยงต่ํากว่าความเป็นจริง
รัฐบาลไทย-ข่าวทำเนียบรัฐบาล- พลเอก ธนะศักดิ์ ปฏิมาประกร รองนายกรัฐมนตรีเป็นประธานในพิธีเปิดงาน การท่องเที่ยวไทยเพื่อคนทั้งมวล
วันศุกร์ที่ 4 สิงหาคม 2560
พลเอก ธนะศักดิ์ ปฏิมาประกร รองนายกรัฐมนตรีเป็นประธานในพิธีเปิดงาน การท่องเที่ยวไทยเพื่อคนทั้งมวล
พลเอก ธนะศักดิ์ ปฏิมาประกร รองนายกรัฐมนตรีเป็นประธานในพิธีเปิดงาน การท่องเที่ยวไทยเพื่อคนทั้งมวล
วันศุกร์ที่ 4 สิงหาคม พ.ศ. 2560 เวลา 11.09 น. พลเอก ธนะศักดิ์ ปฏิมาประกร รองนายกรัฐมนตรี ได้เป็นประธานในพิธีเปิดงาน Friendly Design Trip การท่องเที่ยวไทยเพื่อคนทั้งมวล และพิธีเปิดโครงการรณรงค์แหล่งท่องเที่ยวเพื่อคนทั้งมวล ณ สวนนงนุชพัทยา จังหวัดชลบุรี
งาน Friendly Design Trip จัดโดยมูลนิธิอารยสถาปัตย์เพื่อคนทั้งมวล ร่วมกับเครือข่ายมนุษย์ล้อ ผู้สูงอายุ และคนพิการ รวมทั้งเครือข่ายทูตอารยสถาปัตย์ประเทศไทย เป็นการจัดกิจกรรมรณรงค์และส่งเสริมอารยสถาปัตย์ หรือหลักการออกแบบที่เป็นสากล เป็นธรรม และเป็นมิตรกับคนทั้งมวล (Friendly Design) ทั้งนี้ มุ่งหวังให้แหล่งท่องเที่ยวทั่วประเทศไทย ได้พัฒนาสิ่งอํานวยความสะดวก และบริการ
ให้พร้อมรองรับนักท่องเที่ยวทุกกลุ่ม เพื่อร่วมกันขับเคลื่อนประเทศไทยไปสู่เป้าหมาย “เมืองท่องเที่ยวเพื่อคนทั้งมวล” (Thailand Tourism for All)
รัฐบาลไทย-ข่าวทำเนียบรัฐบาล-พม. พัฒนาศักยภาพเจ้าหน้าที่สร้างมาตรฐานการคุ้มครองคนไร้ที่พึ่งและคนขอทานที่มีอาการทางจิตเวช
วันพฤหัสบดีที่ 16 พฤศจิกายน 2560
พม. พัฒนาศักยภาพเจ้าหน้าที่สร้างมาตรฐานการคุ้มครองคนไร้ที่พึ่งและคนขอทานที่มีอาการทางจิตเวช
พม. พัฒนาศักยภาพเจ้าหน้าที่สร้างมาตรฐานการคุ้มครองคนไร้ที่พึ่งและคนขอทานที่มีอาการทางจิตเวช
วันนี้ (15 พ.ย.60) เวลา 10.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดโครงการส่งเสริมองค์ความรู้และทักษะตามกระบวนการให้ความช่วยเหลือผู้ใช้บริการที่ป่วยจิตเวช ซึ่งจัดขึ้นระหว่างวันที่ 15 - 17 พฤศจิกายน 2560 โดยมีผู้เข้าร่วมโครงการฯ ประกอบด้วย เจ้าหน้าที่ผู้ปฏิบัติงานจากศูนย์คุ้มครองคนไร้ที่พึ่งจังหวัด นิคมสร้างตนเองที่มีโครงการบ้านน้อยในนิคม และ บ้านมิตรไมตรี จํานวน 100 คน ณ โรงแรมดิเอมเมอรัลด์ กรุงเทพฯ
พลตํารวจเอก อดุลย์กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) มีภารกิจสําคัญในการดําเนินงานพัฒนาสังคม จัดบริการสวัสดิการสังคม คุ้มครองและพิทักษ์สิทธิแก่คนไร้ที่พึ่ง ผู้ทําการขอทาน กลุ่มเสี่ยง และผู้ประสบปัญหาทางสังคม เพื่อให้ได้รับบริการที่เหมาะสม ทั้งนี้ จากการเก็บสถิติของนักสังคมสงเคราะห์และนักจิตวิทยาจากผู้ใช้บริการจํานวน 4,547 คน ในสถานสงเคราะห์ คนไร้ที่พึ่ง 11 แห่งทั่วประเทศ พบว่า ผู้ใช้บริการส่วนใหญ่มีอาการทางจิตเวชสูงถึง 2,942 คน คิดเป็นร้อยละ 64.70 ซึ่งการช่วยเหลือผู้ใช้บริการที่ป่วยจิตเวช นั้น จําเป็นต้องมีองค์ความรู้และทักษะเฉพาะด้านมากกว่าผู้ป่วยปกติ โดยต้องเข้าใจถึงธรรมชาติ รู้จักการสร้างสัมพันธภาพ เฝ้าระวังและสังเกตพฤติกรรมของผู้ป่วย ตลอดจนสามารถวางแผนให้การช่วยเหลือ และรับมือกับความเสี่ยงที่อาจจะเกิดขึ้นได้
พลตํารวจเอก อดุลย์กล่าวต่อไปว่า กระทรวง พม. ได้ตระหนักถึงความสําคัญของกระบวนการช่วยเหลือผู้ใช้บริการที่มีอาการทางจิตเวชและความปลอดภัยของเจ้าหน้าที่ผู้ปฏิบัติงาน จึงกําหนดจัดโครงการส่งเสริมองค์ความรู้ และทักษะตามกระบวนการให้ความช่วยเหลือผู้ใช้บริการที่ป่วยจิตเวช แก่เจ้าหน้าที่ผู้ปฏิบัติงาน โดยจะได้รับความรู้เกี่ยวกับกฎหมายที่เกี่ยวข้องกับสิทธิและสวัสดิการของคนไร้ที่พึ่งและคนขอทานตามพระราชบัญญัติสุขภาพจิต พ.ศ.2551 และความรู้เรื่องโรคจิตเวชและการประเมินคัดกรองผู้ป่วย นอกจากนี้ ยังได้เรียนรู้เกี่ยวกับเทคนิคที่สําคัญต่างๆ เช่น เทคนิคการเจรจา การให้คําปรึกษา และการส่งต่อในเครือข่ายระบบสาธารณสุข โดยเฉพาะหัวใจหลักของ การทํางาน คือ การนําแนวคิดชุมชนบําบัดมาฟื้นฟูและช่วยเหลือคนไร้ที่พึ่งและคนขอทาน เพื่อให้สามารถใช้ชีวิตร่วมกับครอบครัวและชุมชนอย่างปกติสุข โดยไม่ต้องเข้ารับบริการระยะยาวในสถานคุ้มครองคนไร้ที่พึ่ง
"ทั้งนี้ กระทรวง พม. มีความมุ่งมั่นในการพัฒนาคุณภาพชีวิตคนไร้ที่พึ่งและคนขอทาน เพื่อให้ได้รับการคุ้มครองและช่วยเหลืออย่างมืออาชีพ จนสามารถดูแลตนเองได้ และใช้ชีวิตร่วมกับผู้อื่นในสังคมได้อย่างปกติสุข ด้วยการใช้กลไกประชารัฐ ในการขับเคลื่อนการดําเนินภารกิจไปสู่ความสําเร็จ เพื่อลดความเหลื่อมล้ํา สร้างความเป็นธรรม นําพาประเทศไปสู่ความมั่นคง มั่งคั่ง และยั่งยืน ทั้งนี้ หากพบเห็นคนไร้ที่พึ่งและคนขอทาน หรือผู้ประสบปัญหาทางสังคมสามารถแจ้ง ศูนย์ช่วยเหลือสังคม สายด่วน 1300 ตลอด 24 ชั่วโมง”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-“บิ๊กอู๋” เตือน แรงงานไทยไปทำงานต่างประเทศต้องไปอย่างถูกกฎหมาย ได้รับการคุ้มครอง
วันศุกร์ที่ 1 กุมภาพันธ์ 2562
“บิ๊กอู๋” เตือน แรงงานไทยไปทํางานต่างประเทศต้องไปอย่างถูกกฎหมาย ได้รับการคุ้มครอง
รมว.แรงงาน เตือน แรงงานไทยที่จะไปทํางานต่างประเทศต้องไปอย่างถูกกฎหมาย ถึงจะได้รับการคุ้มครองจากทางการ ส่วนกรณีแรงงานไทยป่วยเป็นโรคปอดติดเชื้อและถูกนายจ้างทอดทิ้งที่กรุงอาบูดาบี ขณะนี้ฝ่ายแรงงานฯ ได้เข้าไปดําเนินการให้ความช่วยเหลือประสานงานอย่างใกล้ชิด
รมว.แรงงาน เตือน แรงงานไทยที่จะไปทํางานต่างประเทศต้องไปอย่างถูกกฎหมาย ถึงจะได้รับการคุ้มครองจากทางการ ส่วนกรณีแรงงานไทยป่วยเป็นโรคปอดติดเชื้อและถูกนายจ้างทอดทิ้งที่กรุงอาบูดาบี ขณะนี้ฝ่ายแรงงานฯ ได้เข้าไปดําเนินการให้ความช่วยเหลือประสานงานอย่างใกล้ชิดกับแรงงานไทย ในประเทศสหรัฐอาหรับเอมิเรตส์
วันที่ 1 กุมภาพันธ์ 2562 จากเหตุการณ์ที่แรงงานไทย ซึ่งเป็นพนักงานนวดร้านสปาในเมืองดูไบ ล้มป่วยด้วยอาการปอดติดเชื้อและเข้าพักรักษาตัวที่โรงพยาบาลแห่งหนึ่ง ตั้งแต่วันที่ 24 พ.ย. 61 ล่าสุดฝ่ายแรงงานฯ ณ กรุงอาบูดาบีได้เข้าไปเยี่ยมแรงงานคนดังกล่าวและให้ความช่วยเหลืออย่างใกล้ชิดแล้ว
เบื้องต้นฝ่ายแรงงานฯ ณ กรุงอาบูดาบียังได้ตรวจสอบข้อเท็จจริงของแรงงานไทยผู้เสียหาย พบว่า แม้จะเดินทางมาทํางานโดยใช้ Employment visa แต่ก็เข้ามาทํางานนวดอย่างไม่ถูกต้องตามกฎหมายของประเทศสหรัฐอาหรับเอมิเรตส์ (UAE) มีบริการแอบแฝงและถูกเอาเปรียบจากนายจ้างในลักษณะเก็บค่าใช้จ่ายต่างๆ เช่น ค่าทํา Visa ค่าที่พัก และถูกยึด Passport เป็นการกระทําที่ผิดกฎหมายของ UAE ตามกฎหมาย UAE นายจ้างเป็นผู้รับผิดชอบค่าใช่จ่ายในการนําแรงงานทั้งหมด เช่น ค่าทํา Visa ค่าตรวจร่างกาย ค่าประกันสุขภาพ รวมทั้งที่พักอาศัย พร้อมอุปกรณ์อํานวยความสะดวก ทั้งนี้ สอท. ณ กรุงอาบูดาบี สกญ. ดูไบ ได้ดําเนินการประสานงานอย่างใกล้ชิดเพื่อให้การช่วยเหลือต่อไป
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน จึงขอเตือนคนไทยที่จะเดินทางไปทํางานต่างประเทศ จะต้องไปด้วยวิธีการที่ถูกต้องตามกฎหมาย เพราะการเดินทางไปทํางานอย่างถูกกฎหมายจะได้รับการคุ้มครองด้านสิทธิประโยชน์จากทางการ ขณะที่การลักลอบเข้าไปทํางานอย่างผิดกฎหมาย จะทําให้การได้รับความช่วยเหลือเป็นไปด้วยความยากลําบาก และไม่สามารถเรียกร้องสิทธิใดๆ จากนายจ้างได้ จึงขอให้แรงงานไทยตระหนักถึงการเดินทางไปทํางานที่ถูกต้องตามกฎหมายและขอให้ศึกษาข้อมูลรายละเอียดที่เกี่ยวข้องให้ชัดเจน ก่อนตัดสินใจไปทํางานต่างประเทศ ทั้งนี้สามารถติดต่อสอบถามข้อมูลได้ที่ กรมการจัดหางาน กระทรวงแรงงาน โทรสายด่วน 1506 กด 2 หรือ โทร. 0 2247 9423 , 0 2248 4743
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เปิดกิจกรรม “รวมพลเกษตรดิจิทัล” พร้อมมอบรางวัลแก่ผู้ชนะเลิศ
วันอังคารที่ 24 กันยายน 2562
รมว.กระทรวงดิจิทัลฯ เปิดกิจกรรม “รวมพลเกษตรดิจิทัล” พร้อมมอบรางวัลแก่ผู้ชนะเลิศ
รมว.กระทรวงดิจิทัลฯ เปิดกิจกรรม “รวมพลเกษตรดิจิทัล” พร้อมมอบรางวัลแก่ผู้ชนะเลิศ
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เปิดกิจกรรมและมอบนโยบาย “รวมพลเกษตรดิจิทัล” พร้อมมอบรางวัลแก่ผู้ชนะเลิศ ณ ห้องบอลรูม ชั้น 5 อาคารสํานักงานส่งเสริมเศรษฐกิจดิจิทัล (DEPA) กรุงเทพฯ เมื่อวันที่ 23 กันยายน 2562 จัดโดยสํานักงานส่งเสริมเศรษฐกิจดิจิทัล (DEPA) จัดขึ้น เพื่อมุ่งให้เกษตรกรเกิดความตระหนัก รับรู้ถึงการนําเทคโนโลยีดิจิทัลไปประยุกต์ใช้ผ่านการอบรมในหลักสูตร “การวิเคราะห์ความคุ้มค่าในการลงทุนเทคโนโลยีเกษตรสมัยใหม่” ประเดิมกิจกรรมวันแรกด้วยเวทีนําเสนอแนวคิด (Pitching) จากสตาร์ทอัพ และบุคคลทั่วไป ร่วมนําเสนอแผนธุรกิจ ระดมไอเดียหวังผุดโซลูชั่นเสริมบริการด้านการเกษตร ในหัวข้อ “ดิจิทัลจะเพิ่มรายได้ให้เกษตรไทยได้อย่างไร” รวมถึงการออกร้านจับคู่ธุรกิจระหว่างผู้ให้บริการเทคโนโลยีดิจิทัลภาคเกษตรกับเกษตรกร และการออกร้านผลิตผล หรือผลิตภัณฑ์ที่นําเทคโนโลยีดิจิทัลมาใช้ในกระบวนการผลิต
********************